”Miehet ovat nopeita kehittämään tunteita, mutta se pelästyttää naisen.” Jäävätkö kiltit miehet yksin?

Videolla kirjailija Antti Kivimäki kertoo nettideittailuvinkkinsä miehille.

Naiset rakastuvat renttuihin kuuluu sanonta. Onko ilkeillä miehillä parempi vienti kuin kilteillä miehillä naisten keskuudessa? Tätä mieltä on ainakin osa miehistä.

"Täytyy tyytyä sanomaan, että kiltit miehet eivät saa naisia. Usein jäämme siihen Friend zone -alueelle. En ollut nuoruudessa mikään pulmunen ja kävin naiseen suoraan kiinni. Naisia riitti, ja parisuhteita, kunnes aloin olemaan herrasmies. Parisuhteet loppuivat kuin seinään, kun aloin oikeasti kunnioittamaan naisia.

Kuten sanottua, kiltit miehet eivät saa naisia. Minulle useimmat nykyiset ihastuksenkohteet ovat sanoneet: Olet aivan mahtava kaveri, liian mahtava kaveri menetettäväksi."

Taas kerran olen vain olkapää, johon itkeä omaa kumppania, joka tukee ja kuuntelee."

Herrasmies88

"Tunteet pelästyttävät naisen"

"Kokemukseni mukaan naiselle ei saa kertoa, jos on kiinnostunut. Pitää olla suhteellisen välinpitämätön ja vain vihjailla silloin tällöin kiinnostuksesta. Jos on liian suora, vaikuttaa epätoivoiselta ja naisen kiinnostus lopahtaa alkuunsa. Miehet ovat nopeita kehittämään tunteita, mutta se pelästyttää helposti naisen. Etäisyys täytyy pitää, olla saavuttamaton, ei-liian-helppo, vaikka olisikin täysin ihastunut. Se on vaikeaa, mutta jos haluaa viedä juttua pidemmälle, naisen on hyvä antaa tuntea iskeneensä sinut, eikä toisinpäin.

Kysymys ei ole ilkeydestä tai pahuudesta. Hyvä tyyppi täytyy olla, mutta saavuttamaton ja iso kysymysmerkki. Näin se vain menee. Varmasti sama homma on myös toisinpäin. Turhauttavaahan se on."

Kokemus opettaa

"Tytöt tykkäävät pahoista, naiset kilteistä"

"Itse olen sitä mieltä, että tytöt tykkäävät pahoista pojista ja naiset kilteistä miehistä. Kun olet nainen, haluat miehen, joka olisi hyvä aviomies ja isä. Tyttönä sillä ei ollut väliä, kunhan kumppani oli kuuma ja tulinen. Omalla kohdalla kävi tuuri, kun teinivuosieni pahapoika kasvoi kiltiksi mieheksi. Olemme pian menossa naimisiin."

Puputti

Kuvituskuva. BAILEY ZINDEL / UNSPLASH

"Sikamiehillä ja pelimiehillä on vientiä"

"Näin ihmisten parisuhdekuvioita sivusta seuranneena uskallan väittää, että naisia kiehtovat kusi***miehet. Nämä sikamiehet, pelimiehet, tai miksi heitä nyt ikinä haluaa kutsua. Mitä huonommin naisia kohtelee, sitä enemmän on vientiä. Tiedän jopa miehen, joka kävi läpi koko ison kaveriporukan naisia. Tämä on raakaa yleistystä, mutta näin minä olen asian kokenut. Tiedän monta kilttiä, hieman ujoa miestä, jotka eivät pettäisi tai satuttaisi, vaan kohtelisivat hyvin ja joilla on talous kunnossa, mutta naisia ei kiinnosta."

Yksi kilteistä

"Saatuani massaa salilla uskalsin heittää herjaa"

"Nuorena olin hoikka ja epävarma itsestäni. Saatuani massaa kuntosalilla tulin itsevarmemmaksi ja uskalsin heittää herjaa naisille. Huomasin nopeasti, että mitä huonommin kohtelee naisia, sitä enemmän he kiinnostuvat. Kun kohtelee naista huonosti, voisiko se olla heille merkki siitä, ettet ole epätoivoinen? Ainakin se on merkki itsevarmuudesta, koska se näyttää, ettet tarvitse heitä."

Kaltoinkohtelija

"Otan paikkani - olen ihmisille mukava"

"Liian usein sekoitetaan ilkeys ja itsevarmuus. Olen itsevarma, paikkani ja asemani tietävä ja ottava mies. En juurikaan välitä muiden mielipiteistä, mutta olen ihmisille mukava ja ystävällinen, en kuitenkaan kynnysmatto. Olen huomannut, että naiset pitävät tästä, eikä minun tarvitse edes esittää mitään.

Vain lapselliset teinit ja sille tasolle jääneet naiset innostuvat suoranaisesti ilkeistä miehistä, mikä on mielestäni älytöntä. Teininä yritettiin ottaa lauman johtajan paikkaa ilkeilemällä, aikuisena se on vain todella noloa."

Ilkeily on noloa

Koulutetuilla on eniten vientiä

Mitä sanovat tutkimukset? Millaiset miehet jäävät ilman kumppania? Vähiten lapsia saavat ja harvimmin naimisiin päätyvät vähiten koulutetut miehet. Pohjoismaalaisten miesten lapsiluku kasvaa melkeinpä samaa tahtia koulutuksen kanssa, eli koulutetuimmat miehet saavat eniten lapsia. Yksineläjiä on eniten vähiten koulutetuissa ja heikossa yhteiskunnallisessa asemassa olevissa miehissä ja naisissa. Heikossa asemassa olevien ihmisten liitot myös kariutuvat herkemmin kuin koulutettujen. Tämä selviää akatemiatutkija Marika Jalovaaran ja pohjoismaalaisten kollegoiden tekemästä rekisteritutkimuksesta, eli väestötason tutkimushankkeista.

Lähteenä:

Marika Jalovaara & al: Education, Gender, and Cohort Fertility in the Nordic Countries, European Journal of Population

Juttu on julkaistu alun perin elokuussa 2018.

EMMI OKSANEN emmi.oksanen@iltalehti.fi